CELEX: 62012TN0247
Language: bg
Date: 2012-06-06 00:00:00
Title: Дело T-247/12: Жалба, подадена на 6 юни 2012 г. — Argo Group International/СХВП — Arisa Assurances (ARIS)

11.8.2012   
            
            
               BG
            
            
               Официален вестник на Европейския съюз
            
            
               C 243/25
            
         Жалба, подадена на 6 юни 2012 г. — Argo Group International/СХВП — Arisa Assurances (ARIS)
   (Дело T-247/12)
   2012/C 243/45
   Език на жалбата: английски
   
      Страни
   
   
      Жалбоподател: Argo Group International Holdings Ltd (Хамилтон, Бермуда) (представители: R. Hoy, S. Levine и N. Edbrooke, Solicitors)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Arisa Assurances SA (Люксембург, Люксембург)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на втори апелативен състав на Службата за хармонизация във вътрешния пазар (марки, дизайни и модели) от 9 март 2012 г. по преписка R 193/2011-2, за да се допусне регистрацията на марката на жалбоподателя;
            
         
               —
            
            
               да осъди СХВП да заплати съдебните разноски на жалбоподателя.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: цветна фигуративна марка „ARIS“, за стоки и услуги от клас 36 — Заявка за регистрация на марка на Общността № 7390404
   
      Притежател на марката, на която е направено позоваване в подкрепа на възражението: другата страна в производството пред апелативния състав
   
      Марка, на която е направено позоваване в подкрепа на възражението: цветна фигуративна марка „ARISA ASSURANCES S.A“, регистрирана като марка на Общността под № 307470 за стоки и услуги от клас 36
   
      Решение на отдела по споровете: отхвърля заявката за регистрация на марка на Общността в нейната цялост.
   
      Решение на апелативния състав: отхвърля жалбата.
   
      Изложени правни основания: жалбоподателят твърди, че СХВП и апелативният състав са допуснали грешка при прилагане на правото като са направили извод, че марките са сходни от правна гледна точка и са заключили ipso facto, че има вероятност от объркване от страна на съответните потребители.